Blou Bulle kontrakteer haker van Die Hoërskool Menlopark | AWSUM School News }
Home›Regional News›Gauteng Pretoria›PTA East›Die Hoërskool Menlopark›Blou Bulle kontrakteer haker van Die Hoërskool Menlopark
Blou Bulle kontrakteer haker van Die Hoërskool Menlopark
AWSUM het gaan inloer by Tiaan Lange, haker van Die Hoërskool Menlopark wat by die Blou Bulle gekontrakteer is.
Eerstens baie geluk met jou kontrak by die Blou Bulle. Hoe voel dit om raak gesien te word en erkening te kry vir jou potensiaal? Dit is altyd lekker om erkenning te kry vir iets waaraan jy duisende ure hard gewerk het en jou hele lewe lank oor gedroom het. Ek sou verkies het om dinge stil te hou en net my eie ding te doen, want dit is belangrik om nederig te bly en net aan te hou om hard te werk. Dit was nie vir my persoonlik so 'n "big deal" dat mense gesien het dat ek het 'n kontrak gekry het nie, want 'n mens werk hard vir jouself en vir die mense naby aan jou, nie om ander mense te beïndruk nie.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou persoonlike gevoelens hieroor met ons deel? Daar is baie uitdagings wat ons as matrieks hierdie jaar moes aanpak. Daar is drome wat ons as rugbyspelers gehad het, wat nou nooit vervul sal word nie. Ek het van kleins af gedroom om die Cravenweek te wen en vir die SA-Skolespan uit te draf, daardie drome sal nie bewaarheid word nie, maar ek droom nou net groter en verder vir later. In terme van akademie was dit egter baie voordelig. Ek het nou meer tyd om te fokus op my studies en te werk aan my loopbaan, wanneer ek eendag nie meer rugby kan speel nie. Dit is ook 'n goeie tydperk van rus waar ons ons liggame kans gekry het om voor te berei vir die groot seisoen wat voorlê. 'n Mens moet geleenthede maak van die uitdagings wat op die pad kom.
Watter invloed het Die Hoërskool Menlopark op jou rugby loopbaan gehad? Die Hoërskool Menlopark het 'n groot invloed op my rugby loopbaan gehad. Ek het van die begin van my hoërskool loopbaan geleer om harder te oefen en minder te praat. Ek het vaardighede aangeleer wat my help uitstaan het bo ander spelers (of wel so dink ek). Menlo-rugby het my geleer dat daar die 14 ander spelers wat saam jou op daai veld draf is nie meer net jou vriend nie; hulle word jou broers en jy sal enige iets doen om jou broer te beskerm. My Menlo-broers sal nog lank saam met my die pad stap.
Watter persone het die grootste invloed op jou rugby tot sover gehad en op watter manier? Die een persoon waar voor ek kan dankie sê vir my rugby loopbaan is my pa. Ons het van kleins af om die vuur gesit en geluister na my pa se stories oor sy rugby dae. Dit het my laat droom en hy het 'n passie vir rugby in my aan die brand gesteek wat nooit sal uit brand nie, dit is deel van my lewe. My pa woon elkeen van my wedstryde by en alhoewel hy nooit veel kommentaar lewer nie, weet ek dat hy daar is my ondersteun. My pa het my geleer dat jy dalk groot, sterk en vining kan wees, maar dat daar altyd `n man beter is as jy. As jy nie vandag hard werk nie, sal daardie persoon jou verby steek!
Wie is jou is jou rolmodel in rugby en hoekom? My rugby rolmodel sal Richie McCaw en Michael Hooper moet wees. Hulle het die vermoë om altyd die hoogste work rate te hê. Dit maak nie saak of hulle van die kleinste spelers op die veld was nie, hulle harte was altyd die grootste en hulle was bereid om reuse aan te vat vir hulle spanmaats.
Wat sien jy die meeste na uit met jou kontrak wat nou in plek is? Ek sien uit om nuwe vriende te maak en hard te gaan werk om die beste te word. Ek gaan die kans aangryp om nuwe vaardighede te leer wat my gaan help met my spel in die toekoms.
Wat is jou opinie oor die Blou Bulle en hoekom het jy hulle gekies om by te teken? MY BLOED IS BLOU. Van kleins af ondersteun ek net een span en dit is die Blou Bulle. Deur dik en dun, wen of verloor, was ek nog altyd 'n Blou Bul. Om in daardie trui op die veld te draf gaan 'n droom wees wat waar geword het. Ek is regtig dankbaar vir die geleentheid.